
ΑΠΟΦΑΣΕΙΣ 

Αριθμ: 31 22.3-2.7/41 3 917201 8 

Έγκριση του συστήματος επιβολής τελών, για την 
παραλαβή και διαχείριση υγρών αποβλήτων και 
καταλοίπων φορτίων των πλοίων, τα οποία κατα¬ 
πλέουν στην θαλάσσια περιοχή αρμοδιότητας της 
«Οργανισμός Λιμένος Κέρκυρας (Ο.Λ.ΚΕ.) Α.Ε.». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1 .Τον ν. 2932/2001 (Φ.Ε.Κ. 145 Α727-06-2001): «Ελεύθε¬ 
ρη παροχή υπηρεσιών στις θαλάσσιες ενδομεταφορές - 
Σύσταση Γενικής Γραμματείας Λιμένων και Λιμενικής 
Πολιτικής - Μετατροπή Λιμενικών Ταμείων σε Ανώνυμες 
Εταιρείες και άλλες διατάξεις», άρθρα δέκατο έβδομο- 
εικοστό πρώτο, όπως ισχύει. 

2. Τον ν. 3429/2005 (Φ.Ε.Κ. 314 Α727-12-2005): «Δημό¬ 
σιες Επιχειρήσεις και Οργανισμοί (Δ.Ε.Κ.Ο.)», όπως τροπο¬ 
ποιήθηκε και ισχύει, άρθρα 7 και 10, παρ. 3.α. 

3. Τον ν. 3469/2006 (Φ.Ε.Κ. 131 Α728-6-2006): «Εθνικό 
Τυπογραφείο, Εφημερίς της Κυβερνήσεως και λοιπές δι¬ 
ατάξεις.», άρθρο 5. 

4. Τον ν. 3622/2007 (Φ.Ε.Κ. 281 Α720-12-2007): «Ενίσχυ¬ 
ση της ασφάλειας πλοίων, λιμενικών εγκαταστάσεων και 
λιμένων και άλλες διατάξεις.», άρθρο 20, παρ. 10. 

5. Τον ν. 4150/2013 (Φ.Ε.Κ. 102 Α729-4-2013): «Ανα¬ 
συγκρότηση του Υπουργείου Ναυτιλίας και Αιγαίου και 
άλλες διατάξεις». 

6. Τον ν. 4254/2014 (Φ.Ε.Κ. 85 Α707-04-2014): «Μέτρα 
στήριξης και ανάπτυξης της ελληνικής οικονομίας στο 
πλαίσιο εφαρμογής του ν. 4046/2012 και άλλες διατάξεις», 
άρθρο πρώτο, υποπαράγραφος Γ.2, περίπτωση 3.β. 

7. Το π.δ. 63/2005 (Φ.Ε.Κ. 98 Α722-04-2005): «Κωδικο¬ 
ποίηση της νομοθεσίας για την Κυβέρνηση και τα κυβερ¬ 
νητικά όργανα.», άρθρα 41 και 90. 

8. Το π.δ. 103/2014 (Φ.Ε.Κ. 170 Α728-08-2014): «Οργα¬ 
νισμός Υπουργείου Ναυτιλίας και Αιγαίου.». 

9. Το π.δ. 70/2015 (Φ.Ε.Κ. 114 Α722-09-2015) «...Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής...». 


10. Το π.δ. 73/2015 (Φ.Ε.Κ. 116 Α723-09-2015): «Διορι¬ 
σμός Αντιπροέδρου της Κυβέρνησης, Υπουργών, Αναπλη¬ 
ρωτών Υπουργών και Υφυπουργών». 

11. Το π.δ. 125/2016 (Φ.Ε.Κ. 210 Α75-11 -2016): «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών». 

12. Το π.δ. 142/217 (Φ.Ε.Κ. 181 Α723-11 -2017): «Οργα¬ 
νισμός Υπουργείου Οικονομικών.» 

13. Την αριθμ. ΥΠΟΙΚ 0010218/ΕΞ2016/16/14-11-2016 
(Φ.Ε.Κ. 3696 Β715-11-2016) απόφαση Πρωθυπουργού και 
Υπουργού Οικονομικών: «Ανάθεση αρμοδιοτήτων στην 
Υφυπουργό Οικονομικών Αικατερίνη Παπανάτσιου». 

14. Την αριθμ. 8111.1 /41 /09/09/25-02-2009 (Φ.Ε.Κ. 412 
Β76-3-2009) κοινή υπουργική απόφαση «Μέτρα και όροι 
για τις λιμενικές εγκαταστάσεις παραλαβής αποβλήτων 
που παράγονται στα πλοία και καταλοίπων φορτίου σε 
συμμόρφωση με τις διατάξεις της αριθμ. 2007/71/ΕΚ 
οδηγίας. Αντικατάσταση της αριθμ. 3418/07/02 (Φ.Ε.Κ. 
712 Β') κοινής υπουργικής απόφασης "Μέτρα και όροι για 
τις λιμενικές εγκαταστάσεις παραλαβής αποβλήτων που 
παράγονται στα πλοία και καταλοίπων φορτίου"», όπως 
τροποποιήθηκε και ισχύει, άρθρο 8. 

15. Το αριθμ. 1546/1.4.1/26-06-2017 έγγραφο της 
Ο.Λ.ΚΕ. Α.Ε., με συνημμένο το σύστημα επιβολής τελών 
παροχής ολοκληρωμένων υπηρεσιών ευκολιών υποδοχής 
υγρών αποβλήτων των πλοίων, τα οποία καταπλέουν στη 
θαλάσσια περιοχή αρμοδιότητας του Οργανισμού Λιμέ¬ 
νος Κέρκυρας Α.Ε., το οποίο και συνυποβλήθηκε, προς 
έγκριση, στην Υπηρεσία μας (άνευ σχετικής απόφασης 
του Δ.Σ. του Οργανισμού). 

16. Το αριθμ. 2818/5.0/27-11-2017 έγγραφο της Ο.Λ.ΚΕ. 
Α.Ε., με συνημμένη την 133/29-09-2017 απόφαση του Δ.Σ. 
του, με την οποία εγκρίθηκε το σύστημα επιβολής τελών 
παροχής ολοκληρωμένων υπηρεσιών ευκολιών υποδοχής 
υγρών αποβλήτων και καταλοίπων φορτίων των πλοίων, 
τα οποία καταπλέουν στη θαλάσσια περιοχή αρμοδιότη¬ 
τας του Οργανισμού Λιμένος Κέρκυρας Α.Ε., το οποίο και 
συνυποβλήθηκε, προς έγκριση, στην υπηρεσία. 

17. Το αριθμ. 3122.3-2.7/3061 /2018/12-01 -2018 έγγρα¬ 
φο της υπηρεσίας. 

18. Το αριθμ. 2814.2/5943/2018/αριθμ. Σχεδ. 2814.3.1/ 
01/2018/23-01 -2018 έγγραφο ΥΝΑ.Ν.Π./Γ.Δ.Ο.Υ/ΔΙ.ΠΡ.Ο.Π. Κ 

19. Το γεγονός, ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ι.Την έγκριση του συστήματος επιβολής τελών παρο¬ 
χής υπηρεσιών παραλαβής και διαχείρισης υγρών απο¬ 
βλήτων και καταλοίπων φορτίων των πλοίων, τα οποία 
καταπλέουν στη θαλάσσια περιοχή αρμοδιότητας του 
Οργανισμού Λιμένος Κέρκυρας Α.Ε. (Ο.Λ.ΚΕ. Α.Ε.), ως ακο¬ 
λούθως: 

Άρθρο 1 

Α. ΠΛΟΙΑ ΠΟΥ ΕΚΤΕΛΟΥΝ ΠΡΟΓΡΑΜΜΑΤΙΣΜΕΝΑ 
ΔΡΟΜΟΛΟΓΙΑ ΜΕ ΣΥΧΝΟΥΣ ΚΑΙ ΤΑΚΤΙΚΟΥΣ 
ΕΛΛΙΜΕΝΙΣΜΟΥΣ 

Τα πλοία που εκτελούν προγραμματισμένα δρομολό¬ 
για, με συχνούς και τακτικούς ελλιμενισμούς, περαιτέρω 
κατατάσσονται σε διάφορες υποκατηγορίες, με κριτήρια 
τα επιμέρους στοιχεία ενός εκάστου πλοίου, όπως: τύ¬ 
πος πλοίου, ιπποδύναμη, είδος καυσίμου, ώρες πλεύσης, 
αποθηκευτική ικανότητα καταλοίπων, σχεδιασμός και 
κατασκευή πλοίου, δρομολόγια κ.ά.. Για τα πλοία αυτά 
προβλέπεται σταθερό τέλος, το οποίο έχει ανταποδοτικό 
χαρακτήρα. Π.χ., το τέλος αντιπροσωπεύει μία παράδο¬ 
ση, έως 15 κυβικά μέτρα (κ.μ.),' πετρελαιοειδών καταλοί¬ 
πων, τον μήνα. Εάν το πλοίο χρειαστεί συμπληρωματικές 
υπηρεσίες, όπως π.χ. παράδοση πρόσθετων ποσοτήτων 
αποβλήτων ή προκύπτει διαφορά μεταξύ του ποσού των 
τελών που έχει καταβληθεί από το πλοίο, με το εκάστοτε 
κόστος παράδοσης, τότε χρεώνεται επιπρόσθετα, για τις 
εν λόγω υπηρεσίες σύμφωνα με την παρ. Ε. 

Τα τέλη αυτά θα εισπράττονται μέσα στις πέντε πρώτες 
ημέρες του μήνα, από το Γραφείο ευκολιών υποδοχής 
αποβλήτων, με παραστατικά της Ο.Λ.ΚΕ. Α.Ε. 

Σε περίπτωση οφειλής ή καθυστέρησης απόδοσης των 
τελών στην Ο.Λ.ΚΕ. Α.Ε., εφαρμόζονται οι διατάξεις της 
παρ. 10, του άρθρου 20, του ν. 3622/2007. 

Στο τέλος κάθε μήνα θα γίνεται η εκκαθάριση μεταξύ 
Ο.Λ.ΚΕ. και Αναδόχου, διανεμομένων των τελών που αφο¬ 
ρούν τον τρέχοντα μήνα, σε ποσοστά 13,50 % και 86,50 
% αντίστοιχα, με την έκδοση από τον Ανάδοχο σχετικών 
παραστατικών, που θα επιβαρύνονται με τον εκάστοτε 
ισχύοντα Φ.Π.Α. 

Η Ο.Λ.ΚΕ. Α.Ε. θα εξοφλεί τα παραστατικά του Αναδόχου 
μέσα στο πρώτο δεκαήμερο του επόμενου μήνα. 

Σε περίπτωση καθυστέρησης εξόφλησης των τιμολογίων 
του Αναδόχου από την Ο.Λ.ΚΕ. Α.Ε., τα οφειλόμενα ποσά θα 
επιβαρύνονται με τον νόμιμο τόκο υπερημερίας. 

Σημειώνεται, ότι τα παραπάνω ποσοστά, 13,50% και 
86,50%, προέκυψαν από τη διαβούλευση/διαπραγμά- 
τευση των μερών και κατισχύουν των αναφερόμενων 
στην 3036/5.0/05-12-2014 Διακήρυξη Δημόσιου Διεθνή 
Ανοικτού Διαγωνισμού της Ο.Λ.ΚΕ. Α.Ε., 12% και 88%, 
αντίστοιχα. 

Β. ΠΛΟΙΑ ΠΟΥ ΕΚΤΕΛΟΥΝ ΕΚΤΑΚΤΟΥΣ ΠΛΟΕΣ 

Για τα πλοία που εκτελούν έκτακτους πλόες, υιοθετή¬ 
θηκε το σύστημα χρέωσης, που ήδη εφαρμόζεται στα 
μεγαλύτερα και περισσότερα Ελληνικά λιμάνια. Το σύστη¬ 
μα αυτό αναλύεται στην παράγραφο Δ και προβλέπει την 
πληρωμή τέλους, εξαρτώμενου από το μέγεθος του πλοί¬ 
ου, με την άφιξη του πλοίου στο λιμάνι. Στην περίπτωση 
που το πλοίο παραδώσει τα απόβλητα του στις ευκολίες 
υποδοχής και αφού προσκομισθούν τα παραστατικά εξό¬ 
φλησης των τιμολογίων, που αφορούν τις πραγματοποιη- 


θείσες παραλαβές, το τέλος επιστρέφεται στο πλοίο, αφού 
παρακρατηθεί ποσοστό 15%, για το κόστος λειτουργίας 
των ευκολιών υποδοχής και ποσοστό 5%, για το κόστος 
ανάπτυξης-λειτουργίας και συντήρησης της μηχανογρα¬ 
φικής εφαρμογής, όπως περιγράφεται στην παράγραφο 
6.Γ. Η χρέωση για την παράδοση των αποβλήτων πραγ¬ 
ματοποιείται ανάλογα με τον τύπο και τις ποσότητες των 
παραδιδόμενων αποβλήτων. Ωστόσο, εάν το πλοίο δεν 
παραδώσει απόβλητα, το τέλος παρακρατείται από την 
Ο.Λ.ΚΕ. Α.Ε. και τον Ανάδοχο. 

Τα τέλη αυτά θα εισπράττονται με την άφιξη του πλοί¬ 
ου, από το Γραφείο ευκολιών υποδοχής αποβλήτων, με 
παραστατικά της Ο.Λ.ΚΕ. Α.Ε.. Σε περίπτωση οφειλής ή 
καθυστέρησης καταβολής των τελών, εφαρμόζονται οι 
διατάξεις της παρ. 10, του άρθρου 20, του ν. 3622/2007. 

Το συνολικό ποσό που θα προκύπτει από την παρακρά¬ 
τηση του 15% της περίπτωσης παράδοσης καταλοίπων 
και από τη μη επιστροφή των προκαταβαλλόμενων τελών 
(περίπτωση μη παράδοσης καταλοίπων από το πλοίο), 
αφαιρουμένου του ποσοστού 5% του τέλους, το οποίο 
θα αποδίδεται στην Ο.Λ.ΚΕ. Α.Ε., για την ανάπτυξη και λει¬ 
τουργία της ανωτέρω εφαρμογής, θα δημιουργήσει το 
ταμείο του γραφείου ευκολιών υποδοχής αποβλήτων. Στο 
τέλος κάθε μήνα θα γίνεται η εκκαθάριση μεταξύ Ο.Λ.ΚΕ. 
και Αναδόχου, διανεμομένων των τελών που αφορούν τις 
αφίξεις του τρέχοντα μήνα, σε ποσοστά 13,50 % και 86,50 
% αντίστοιχα, με την έκδοση από τον Ανάδοχο σχετικών 
παραστατικών, που θα επιβαρύνονται με τον εκάστοτε 
ισχύοντα Φ.Π.Α. 

Η ΟΛΚΕ. Α.Ε. θα εξοφλεί τα παραστατικά του Αναδόχου 
μέσα στο πρώτο δεκαήμερο του επόμενου μήνα. 

Σε περίπτωση καθυστέρησης εξόφλησης των τιμολογίων 
του Αναδόχου από την Ο.Λ.ΚΕ. Α.Ε., τα οφειλόμενα ποσά θα 
επιβαρύνονται με τον νόμιμο τόκο υπερημερίας. 

Σημειώνεται, ότι τα παραπάνω ποσοστά, 13,50% και 
86,50%, προέκυψαν από τη διαβούλευση/διαπραγμά- 
τευση των μερών και κατισχύουν των αναφερόμενων 
στην 3036/5.0/05-12-2014 Διακήρυξη Δημόσιου Διεθνή 
Ανοικτού Διαγωνισμού της Ο.Λ.ΚΕ. Α.Ε., 12% και 88%, 
αντίστοιχα. 

Γ. ΣΤΑΘΕΡΑ ΤΕΛΗ ΕΥΚΟΛΙΩΝ ΥΠΟΔΟΧΗΣ ΥΓΡΩΝ ΑΠΟ¬ 
ΒΛΗΤΩΝ ΓΙΑ ΠΛΟΙΑ ΠΟΥ ΕΚΤΕΛΟΥΝ ΔΡΟΜΟΛΟΓΙΑ ΜΕ 
ΣΥΧΝΟΥΣ ΚΑΙ ΤΑΚΤΙΚΟΥΣ ΕΛΛΙΜΕΝΙΣΜΟΥΣ 

1. Ε/Γ - Ο/Γ πορθμειακά πλοία (Κέρκυρας-Ηγουμενίτσας) 
ανοικτού τύπου Ημερήσιο σταθερό τέλος ευκολίας υπο¬ 
δοχής υγρών αποβλήτων (Κατά το χρονικό διάστημα που 
εκτελούν πλόες). 

Δεκαέξι ευρώ και ενενήντα δύο λεπτά (16,92 €)/ημέρα. 

Το σταθερό τέλος αυτό αντιστοιχεί στο 70% του εκά¬ 
στοτε κόστους παράδοσης (σύμφωνα με την παρ. Ε) και 
καλύπτει μία (1) παράδοση, μέχρι 3 κ.μ., στο αυτό ημερο¬ 
λογιακό δίμηνο (για το οποίο έχουν καταβληθεί τα εν λόγω 
τέλη), για κάθε πλοίο, κάθε φορά και για απασχόληση του 
βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απασχό¬ 
λησης του βυτιοφόρου ή της ποσότητας ή εάν η παρά¬ 
δοση γίνει πέραν των εργασίμων ημερών ή ωρών ή εάν 
τα πλοία αυτά χρειασθούν περισσότερες της μίας (1) 
παραδόσεις, στο αυτό ημερολογιακό δίμηνο ή εάν προ¬ 
κύπτει διαφορά μεταξύ του ποσού των τελών που έχει 

καταβληθεί από το πλοίο, στο αυτό ημερολογιακό δίμηνο, 
με το 70% του εκάστοτε κόστους παράδοσης, θα υπάρχει 
πρόσθετη χρέωση, σύμφωνα με την παρ. Ε. 

Διπλή παράδοση. 

Στην κατηγορία αυτή παρέχεται η δυνατότητα να πα¬ 
ραδίδουν ταυτόχρονα δύο (2) πλοία, για συνολική απα¬ 
σχόληση του βυτιοφόρου μέχρι δύο (2) ώρες, σε κάθε 
διπλή παράδοση. Σε αυτήν την περίπτωση το ημερήσιο 
σταθερό τέλος μειώνεται κατά 50%. 

Οκτώ ευρώ και σαράντα έξι λεπτά (8,46 €)/ημέρα. 

Το σταθερό τέλος, στην περίπτωση αυτή, αντιστοιχεί 
στο 35% του εκάστοτε κόστους παράδοσης (σύμφωνα 
με την παρ. Ε) και καλύπτει μία (1) παράδοση, μέχρι 1,5 
κ.μ., στο αυτό ημερολογιακό δίμηνο (για το οποίο έχουν 
καταβληθεί τα εν λόγω τέλη), για κάθε πλοίο, κάθε φορά 
και για απασχόληση του βυτιοφόρου μέχρι μία (1) ώρα. 

Όμως, σε περίπτωση υπέρβασης του χρόνου απασχόλη¬ 
σης του βυτιοφόρου ή της ποσότητας ή εάν η παράδοση 
γίνει πέραν των εργασίμων ημερών ή ωρών ή εάν τα πλοία 
αυτά χρειασθούν περισσότερες της μίας (1) παραδόσεις, 
στο αυτό ημερολογιακό δίμηνο ή εάν προκύπτει διαφορά 
μεταξύ του ποσού των τελών που έχει καταβληθεί από το 
πλοίο, στο αυτό ημερολογιακό δίμηνο, με το 35%του εκά¬ 
στοτε κόστους παράδοσης, θα υπάρχει πρόσθετη χρέωση, 
σύμφωνα με την παρ. Ε. Σε περίπτωση διπλής παράδοσης 
(από δύο πλοία ταυτόχρονα), ο χρόνος και η ποσότητα ενός 
εκάστου πλοίου μειώνεται στο ήμισυ (δηλαδή 1 ώρα και 1,5 
κ.μ.) και τυχόν υπέρβαση των στοιχείων αυτών επιβαρύνει 
ανάλογα το κάθε πλοίο χωριστά. 

2. Ε/Γ - Ο/Γ πορθμειακά πλοία (Κέρκυρας - Ηγουμενί¬ 
τσας) κλειστού τύπου. 

Ημερήσιο σταθερό τέλος ευκολίας υποδοχής υγρών 
αποβλήτων. 

(Κατά το χρονικό διάστημα που εκτελούν πλόες). 

Είκοσι τέσσερα ευρώ και δεκαεπτά λεπτά (24,17 €)/ 
ημέρα. 

Το σταθερό αυτό τέλος αντιστοιχεί στο 75% του εκά¬ 
στοτε κόστους παράδοσης (σύμφωνα με την παρ. Ε) και 
καλύπτει μία (1) παράδοση, μέχρι 4 κ.μ., στον αυτό ημε¬ 
ρολογιακό ενάμιση μήνα (για τον οποίο έχουν καταβληθεί 
τα εν λόγω τέλη), για κάθε πλοίο, κάθε φορά και για απα¬ 
σχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απασχόλη¬ 
σης του βυτιοφόρου ή της ποσότητας ή εάν η παράδοση 
γίνει πέραν των εργασίμων ημερών ή ωρών ή εάν τα πλοία 
αυτά χρειασθούν περισσότερες της μίας (1) παραδόσεις, 
στον αυτό ημερολογιακό ενάμιση μήνα ή εάν προκύπτει 
διαφορά μεταξύ του ποσού των τελών που έχει καταβλη¬ 
θεί από το πλοίο, στον αυτό ημερολογιακό ενάμιση μήνα, 
με το 75% του εκάστοτε κόστους παράδοσης, θα υπάρχει 
πρόσθετη χρέωση, σύμφωνα με την παρ. Ε. 

Διπλή παράδοση. 

Στην κατηγορία αυτή παρέχεται η δυνατότητα να πα¬ 
ραδίδουν ταυτόχρονα δύο (2) πλοία, για συνολική απα¬ 
σχόληση του βυτιοφόρου μέχρι δύο (2) ώρες, σε κάθε 
διπλή παράδοση. Σε αυτήν την περίπτωση το ημερήσιο 
σταθερό τέλος μειώνεται κατά 50%. 

Δώδεκα ευρώ και οκτώ λεπτά (12,08 €)/ημέρα. 

Το σταθερό τέλος, στην περίπτωση αυτή, αντιστοιχεί 
στο 37,5% του εκάστοτε κόστους παράδοσης (σύμφωνα 


με την παρ. Ε) και καλύπτει μία (1) παράδοση, μέχρι 2 κ.μ., 
στον αυτό ημερολογιακό ενάμιση μήνα (για τον οποίο 
έχουν καταβληθεί τα εν λόγω τέλη), για κάθε πλοίο, κάθε 
φορά και για απασχόληση του βυτιοφόρου μέχρι μία (1) 
ώρα. 

Όμως, σε περίπτωση υπέρβασης του χρόνου απασχό¬ 
λησης του βυτιοφόρου ή της ποσότητας ή εάν η παρά¬ 
δοση γίνει πέραν των εργασίμων ημερών ή ωρών ή εάν 
τα πλοία αυτά χρειασθούν περισσότερες της μίας (1) πα¬ 
ραδόσεις, στον αυτό ημερολογιακό ενάμιση μήνα ή εάν 
προκύπτει διαφορά μεταξύ του ποσού των τελών που έχει 
καταβληθεί από το πλοίο, στον αυτό ημερολογιακό ενάμι¬ 
ση μήνα, με το 37,5% του εκάστοτε κόστους παράδοσης, 
θα υπάρχει πρόσθετη χρέωση, σύμφωνα με την παρ. Ε. 

Σε περίπτωση διπλής παράδοσης (από δύο πλοία ταυ¬ 
τόχρονα), ο χρόνος και η ποσότητα ενός εκάστου πλοίου 
μειώνεται στο ήμισυ (δηλαδή 1 ώρα και 2 κ.μ.) και τυχόν 
υπέρβαση των στοιχείων αυτών επιβαρύνει ανάλογα το 
κάθε πλοίο χωριστά. 

3. Ε/Γ Ταχύπλοα (Καταμαράν). 

Ημερήσιο σταθερό τέλος ευκολίας υποδοχής υγρών 
αποβλήτων. 

(Κατά το χρονικό διάστημα που εκτελούν πλόες). 

Δέκα έξι ευρώ και έντεκα λεπτά (16,11 €)/ημέρα. 

Το σταθερό τέλος, στην περίπτωση αυτή, αντιστοιχεί 
στο εκάστοτε κόστος παράδοσης (σύμφωνα με την παρ. 
Ε) και καλύπτει μία (1) παράδοση, μέχρι 15 κ.μ., στο αυτό 
ημερολογιακό τρίμηνο (για το οποίο έχουν καταβληθεί 
τα εν λόγω τέλη), για κάθε πλοίο, κάθε φορά και για απα¬ 
σχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απα¬ 
σχόλησης του βυτιοφόρου ή της ποσότητας ή εάν η 
παράδοση γίνει πέραν των εργασίμων ημερών ή ωρών 
ή εάν τα πλοία αυτά χρειασθούν περισσότερες της μίας 
(1) παραδόσεις, στο αυτό ημερολογιακό τρίμηνο ή εάν 
προκύπτει διαφορά μεταξύ του ποσού των τελών που 
έχει καταβληθεί από το πλοίο, στο αυτό ημερολογιακό 
τρίμηνο με το εκάστοτε κόστος παράδοσης, θα υπάρχει 
πρόσθετη χρέωση, σύμφωνα με την παρ. Ε. 

4. Υδροπτέρυγα. 

Ημερήσιο σταθερό τέλος ευκολίας υποδοχής υγρών 
αποβλήτων. 

(Κατά το χρονικό διάστημα που εκτελούν πλόες). 

Επτά ευρώ και πενήντα λεπτά (7,50 €)/ημέρα. 

Το σταθερό τέλος, στην περίπτωση αυτή, αντιστοιχεί 
στο 62% του εκάστοτε κόστους παράδοσης (σύμφωνα 
με την παρ. Ε) και καλύπτει μία (1) παράδοση, μέχρι 2 κ.μ., 
στο αυτό ημερολογιακό τετράμηνο (για το οποίο έχουν 
καταβληθεί τα εν λόγω τέλη), για κάθε πλοίο, κάθε φορά 
και για απασχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απασχόλη¬ 
σης του βυτιοφόρου ή της ποσότητας ή εάν η παράδοση 
γίνει πέραν των εργασίμων ημερών ή ωρών ή εάν τα πλοία 
αυτά χρειασθούν περισσότερες της μίας (1) παραδόσεις, 
στο αυτό ημερολογιακό τετράμηνο ή εάν προκύπτει διαφο¬ 
ρά, μεταξύ του ποσού των τελών που έχει καταβληθεί από 
το πλοίο, στο αυτό ημερολογιακό τετράμηνο, με το 62% 
του εκάστοτε κόστους παράδοσης, θα υπάρχει πρόσθετη 
χρέωση, σύμφωνα με την παρ. Ε. 

Σημειώνεται, ότι το τέλος αυτό των 7,50 €, προέκυψε 
από τη διαβούλευση/διαπραγμάτευση των μερών και 
κατισχύει του αναφερόμενου στη Διακήρυξη τέλους, για 
την εν λόγω κατηγορία, των 9,06 €. 

5. Ε/Γ-Ο/Γ 

Τα πλοία αυτά κατατάσσονται σε δύο κατηγορίες, 
ανάλογα με την ποσότητα παραγωγής καταλοίπων που 
έχουν και την αποθηκευτική ικανότητα καταλοίπων που 
διαθέτουν. 

Η κατάταξη γίνεται άπαξ για κάθε πλοίο και δίδεται από 
τον τύπο: 

Ρω 

λ =-ΧΡ5 

5ω 

Όπου: 

Ρω = 1 % της μηνιαίας κατανάλωσης καυσίμου σε κ.μ. 

5ω = αποθηκευτική ικανότητα καταλοίπων του πλοίου 
σε κ.μ. 

Ρ5 = Σταθερά Ασφαλείας = 0,8 

Εάν η τιμή του λ είναι μεγαλύτερη του 0,5, το πλοίο 
εντάσσεται στην υποκατηγορία Α. 

Εάν η τιμή του λ είναι μικρότερη ή ίση του 0,5 το πλοίο 
εντάσσεται στην υποκατηγορία Β. 

5.1. Α’ Υποκατηγορία (λ μεγαλύτερο του 0,5). 

Ημερήσιο σταθερό τέλος ευκολίας υποδοχής υγρών 

αποβλήτων. 

(Κατά το χρονικό διάστημα που εκτελούν πλόες). 

Σαράντα οκτώ ευρώ και τριάντα τρία λεπτά (48,33 €)/ 
ημέρα. 

Το σταθερό τέλος, στην περίπτωση αυτή, αντιστοιχεί 
στο εκάστοτε κόστος παράδοσης (σύμφωνα με την παρ. 
Ε) και καλύπτει μία (1) παράδοση, μέχρι 15 κ.μ., στον αυ¬ 
τόν ημερολογιακό μήνα (για τον οποίο έχουν καταβληθεί 
τα εν λόγω τέλη), για κάθε πλοίο, κάθε φορά και για απα¬ 
σχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απασχό¬ 
λησης του βυτιοφόρου ή της ποσότητας ή εάν η παράδο¬ 
ση γίνει πέραν των εργασίμων ημερών ή ωρών ή εάν τα 
πλοία αυτά χρειασθούν περισσότερες της μίας (1) παρα¬ 
δόσεις, στον αυτόν ημερολογιακό μήνα ή εάν προκύπτει 
διαφορά, μεταξύ του ποσού των τελών που έχει κατα¬ 
βληθεί από το πλοίο, στον αυτόν ημερολογιακό μήνα, με 
το εκάστοτε κόστος παράδοσης, θα υπάρχει πρόσθετη 
χρέωση, σύμφωνα με την παρ. Ε. 

5.2. Β' Υποκατηγορία (λ μικρότερο ή ίσο του 0,5). 

Ημερήσιο σταθερό τέλος ευκολίας υποδοχής υγρών 

αποβλήτων. 

(Κατά το χρονικό διάστημα που εκτελούν πλόες). 

Είκοσι τέσσερα ευρώ και δεκαεπτά λεπτά (24,17 €)/ 
ημέρα. 

Το σταθερό τέλος, στην περίπτωση αυτή, αντιστοιχεί 
στο εκάστοτε κόστος παράδοσης (σύμφωνα με την παρ. 
Ε) και καλύπτει μία (1) παράδοση, μέχρι 15 κ.μ., στο αυτό 
ημερολογιακό δίμηνο (για το οποίο έχουν καταβληθεί τα 
εν λόγω τέλη), για κάθε πλοίο, κάθε φορά και για απασχό¬ 
ληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απασχό¬ 
λησης του βυτιοφόρου ή της ποσότητας ή εάν η παρά¬ 
δοση γίνει πέραν των εργασίμων ημερών ή ωρών ή εάν 
τα πλοία αυτά χρειασθούν περισσότερες της μίας παρα¬ 


δόσεις, στο αυτό ημερολογιακό δίμηνο ή εάν προκύπτει 
διαφορά, μεταξύ του ποσού των τελών που έχει κατα¬ 
βληθεί από το πλοίο, στο αυτό ημερολογιακό δίμηνο, με 
το εκάστοτε κόστος παράδοσης, θα υπάρχει πρόσθετη 
χρέωση, σύμφωνα με την παρ. Ε. 

6. Κρουαζιερόπλοια με τακτικούς πλόες. 

Ημερήσιο σταθερό τέλος ευκολίας υποδοχής υγρών 

αποβλήτων. 

(Κατά το χρονικό διάστημα που εκτελούν πλόες κι 
εφόσον έχουν τουλάχιστον δύο (2) αφίξεις τον μήνα στο 
λιμάνι της Κέρκυρας). 

Σαράντα οκτώ ευρώ και τριάντα τρία λεπτά (48,33 €)/ 
ημέρα. 

Το σταθερό τέλος, στην περίπτωση αυτή, αντιστοιχεί 
στο εκάστοτε κόστος παράδοσης (σύμφωνα με την παρ. 
Ε) και καλύπτει μία (1) παράδοση, μέχρι 15 κ.μ., στον αυ¬ 
τόν ημερολογιακό μήνα (για τον οποίο έχουν καταβληθεί 
τα εν λόγω τέλη), για κάθε πλοίο, κάθε φορά και για απα¬ 
σχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απασχό¬ 
λησης του βυτιοφόρου ή της ποσότητας ή εάν η παρά¬ 
δοση γίνει πέραν των εργασίμων ημερών ή ωρών ή εάν 
τα πλοία αυτά χρειασθούν περισσότερες της μίας παρα¬ 
δόσεις, στον αυτόν ημερολογιακό μήνα ή εάν προκύπτει 
διαφορά μεταξύ του ποσού των τελών, που έχει κατα¬ 
βληθεί από το πλοίο, στον αυτόν ημερολογιακό μήνα, με 
το εκάστοτε κόστος παράδοσης, θα υπάρχει πρόσθετη 
χρέωση, σύμφωνα με την παρ. Ε. 

Σημειώνεται, ότι η ένταξη στην κατηγορία των κρου- 
αζιερόπλοιων με τακτικούς πλόες, βάσει των δύο (2) 
κατ’ ελάχιστον αφίξεων ανά μήνα, προέκυψε από τη δι- 
αβούλευση/διαπραγμάτευση των μερών και κατισχύει 
του προβλεπόμενου στη Διακήρυξη όρου περί τριών (3) 
τουλάχιστον αφίξεων. 

7. Υδροφόρα και Δ/Ξ εφοδιασμού πλοίων. 

Ημερήσιο σταθερό τέλος ευκολίας υποδοχής υγρών 

αποβλήτων (Κατά το χρονικό διάστημα που εκτελούν 
πλόες). 

Δέκα ευρώ και σαράντα επτά λεπτά (10,47 €)/ημέρα 

Το σταθερό τέλος, στην περίπτωση αυτή, αντιστοιχεί 
στο 65% του εκάστοτε κόστους παράδοσης (σύμφωνα 
με την παρ. Ε) και καλύπτει μία (1) παράδοση, μέχρι 2 
κ.μ., στο αυτό ημερολογιακό τρίμηνο (για το οποίο έχουν 
καταβληθεί τα εν λόγω τέλη), για κάθε πλοίο, κάθε φορά 
και για απασχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απα¬ 
σχόλησης του βυτιοφόρου ή της ποσότητας ή εάν η 
παράδοση γίνει πέραν των εργασίμων ημερών ή ωρών 
ή εάν τα πλοία αυτά χρειασθούν περισσότερες της μίας 
(1) παραδόσεις, στο αυτό ημερολογιακό τρίμηνο ή εάν 
προκύπτει διαφορά μεταξύ του ποσού των τελών, που 
έχει καταβληθεί από το πλοίο, στο αυτό ημερολογιακό 
τρίμηνο, με το 65% του εκάστοτε κόστους παράδοσης, 
θα υπάρχει πρόσθετη χρέωση, σύμφωνα με την παρ. Ε. 

8. Ρυμουλκά. 

Ημερήσιο σταθερό τέλος ευκολίας υποδοχής υγρών 
αποβλήτων. 

(Κατά το χρονικό διάστημα που εκτελούν πλόες). 

Πέντε ευρώ και είκοσι τέσσερα λεπτά (5,24 €)/ημέρα 

Το σταθερό τέλος, στην περίπτωση αυτή, αντιστοιχεί 
στο 65% του εκάστοτε κόστους παράδοσης (σύμφωνα 
με την παρ. Ε) και καλύπτει μία (1) παράδοση, μέχρι 2 
κ.μ., στο αυτό ημερολογιακό εξάμηνο (για το οποίο έχουν 
καταβληθεί τα εν λόγω τέλη), για κάθε πλοίο, κάθε φορά 
και για απασχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απα¬ 
σχόλησης του βυτιοφόρου ή της ποσότητας ή εάν η 
παράδοση γίνει πέραν των εργασίμων ημερών ή ωρών 
ή εάν τα πλοία αυτά χρειασθούν περισσότερες της μίας 
(1) παραδόσεις, στο αυτό ημερολογιακό εξάμηνο ή εάν 
προκύπτει διαφορά μεταξύ του ποσού των τελών, που 
έχει καταβληθεί από το πλοίο, στο αυτό ημερολογιακό 
εξάμηνο, με το 65% του εκάστοτε κόστους παράδοσης, 
θα υπάρχει πρόσθετη χρέωση, σύμφωνα με την παρ. Ε. 

9. Φορτηγά πλοία κάτω των 2.000 Κ.Ο.Χ., με συχνούς 
καταπλόες στο λιμάνι της Κέρκυρας (τουλάχιστον 2 μη- 
νιαίως). 

Ημερήσιο σταθερό τέλος ευκολίας υποδοχής υγρών 
αποβλήτων. 

(Κατά το χρονικό διάστημα που εκτελούν πλόες). 

Δέκα ευρώ και σαράντα επτά λεπτά (10,47 €)/ημέρα 

Το σταθερό τέλος, στην περίπτωση αυτή, αντιστοιχεί 
στο 65% του εκάστοτε κόστους παράδοσης (σύμφωνα 
με την παρ. Ε) και καλύπτει μία (1) παράδοση, μέχρι 2 
κ.μ., στο αυτό ημερολογιακό τρίμηνο (για το οποίο έχουν 
καταβληθεί τα εν λόγω τέλη), για κάθε πλοίο, κάθε φορά 
και για απασχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απα¬ 
σχόλησης του βυτιοφόρου ή της ποσότητας ή εάν η 
παράδοση γίνει πέραν των εργασίμων ημερών ή ωρών 
ή εάν τα πλοία αυτά χρειασθούν περισσότερες της μίας 
(1) παραδόσεις, στο αυτό ημερολογιακό τρίμηνο ή εάν 
προκύπτει διαφορά, μεταξύ του ποσού των τελών, που 
έχει καταβληθεί από το πλοίο, στο αυτό ημερολογιακό 
τρίμηνο, με το 65% του εκάστοτε κόστους παράδοσης, 
θα υπάρχει πρόσθετη χρέωση, σύμφωνα με την παρ. Ε. 

10. Ε/Γ - Ο/Γ μη πορθμειακά μέχρι 2.500 Ιτρ. 

Ημερήσιο σταθερό τέλος ευκολίας υποδοχής υγρών 

αποβλήτων. 

(Κατά το χρονικό διάστημα που εκτελούν πλόες). 

Δέκα ευρώ και σαράντα επτά λεπτά (10,47 €)/ημέρα 

Το σταθερό τέλος, στην περίπτωση αυτή, αντιστοιχεί 
στο 65% του εκάστοτε κόστους παράδοσης (σύμφωνα 
με την παρ. Ε) και καλύπτει μία (1) παράδοση, μέχρι 2 
κ.μ., στο αυτό ημερολογιακό τρίμηνο (για το οποίο έχουν 
καταβληθεί τα εν λόγω τέλη), για κάθε πλοίο, κάθε φορά 
και για απασχόληση του βυτιοφόρου μέχρι δύο (2) ώρες. 

Όμως, σε περίπτωση υπέρβασης του χρόνου απα¬ 
σχόλησης του βυτιοφόρου ή της ποσότητας ή εάν η 
παράδοση γίνει πέραν των εργασίμων ημερών ή ωρών 
ή εάν τα πλοία αυτά χρειασθούν περισσότερες της μίας 
(1) παραδόσεις, στο αυτό ημερολογιακό τρίμηνο ή εάν 
προκύπτει διαφορά, μεταξύ του ποσού των τελών, που 
έχει καταβληθεί από το πλοίο, στο αυτό ημερολογιακό 
τρίμηνο, με το 65% του εκάστοτε κόστους παράδοσης, 
θα υπάρχει πρόσθετη χρέωση, σύμφωνα με την παρ. Ε. 

11. Ε/Γ-Τ/Ρ 

Ημερήσιο σταθερό τέλος ευκολίας υποδοχής υγρών 
αποβλήτων. 


(Κατά το χρονικό διάστημα που εκτελούν πλόες). 

Τέσσερα ευρώ και ογδόντα τρία λεπτά (4,83 €)/ημέρα 

Το τέλος αυτό αντιστοιχεί στο 10% του εκάστοτε κό¬ 
στους παράδοσης (σύμφωνα με την παρ. Ε). Σχετικά με 
τα υγρά πετρελαιοειδή απόβλητα, τα σκάφη αυτά θα πα¬ 
ραδίδουν τα απόβλητα τους σε δεξαμενές, που θα τοπο¬ 
θετηθούν σε κατάλληλους χώρους, κατόπιν υποδείξεως 
της Ο.Λ.ΚΕ. Α.Ε.. Σε περίπτωση που προκύπτει διαφορά, 
μεταξύ του ποσού των τελών που έχει καταβληθεί από 
το πλοίο, με το 10% του εκάστοτε κόστους παράδοσης, 
θα υπάρχει πρόσθετη χρέωση, σύμφωνα με την παρά¬ 
γραφο Ε. 

Σε περίπτωση που χρειασθούν βυτιοφόρο όχημα, για 
απευθείας παράδοση, θα υπάρχει πρόσθετη χρέωση, σύμ¬ 
φωνα με την παράγραφο Ε. 

12. Σκάφη Αναψυχής (με άδεια μεταφοράς άνω των 
12 επιβατών). 

Τα σκάφη αυτά διαχωρίζονται σε ελλιμενιζόμενα, για τα 
οποία προβλέπεται μηνιαίο σταθερό τέλος και σε διερχό- 
μενα, για τα οποία προβλέπεται σταθερό τέλος ανά άφιξη. 

Για τα ελλιμενιζόμενα σκάφη: Εβδομήντα δύο ευρώ και 
πενήντα λεπτά (72,50 €)/μήνα. Για τα διερχόμενα σκάφη: 
Εβδομήντα δύο ευρώ και πενήντα λεπτά (72,50 €)/άφιξη. 

Το τέλος αυτό αντιστοιχεί στο 5% του εκάστοτε κόστους 
παράδοσης (σύμφωνα με την παρ. Ε). Σχετικά με τα υγρά 
πετρελαιοειδή απόβλητα, τα σκάφη αυτά θα παραδίδουν 
τα απόβλητα τους σε δεξαμενές, που θα τοποθετηθούν σε 
κατάλληλους χώρους, κατόπιν υποδείξεως της Ο.Λ.ΚΕ. Α.Ε. 

Σε περίπτωση που προκύπτει διαφορά μεταξύ του πο¬ 
σού των τελών, που έχει καταβληθεί από το πλοίο, με το 
5% του εκάστοτε κόστους παράδοσης, θα υπάρχει πρό¬ 
σθετη χρέωση, σύμφωνα με την παράγραφο Ε. 

Σε περίπτωση που χρειασθούν βυτιοφόρο όχημα, για 
απευθείας παράδοση, θα υπάρχει πρόσθετη χρέωση, σύμ¬ 
φωνα με την παράγραφο Ε. 

13. Λάντζες. 

Μηνιαίο σταθερό τέλος ευκολίας υποδοχής υγρών απο¬ 
βλήτων (Κατά το χρονικό διάστημα που εκτελούν πλόες). 

Εβδομήντα δύο ευρώ και πενήντα λεπτά (72,50 €)/μήνα. 

Το τέλος αυτό αντιστοιχεί στο 5% του εκάστοτε κόστους 
παράδοσης (σύμφωνα με την παρ. Ε). Σχετικά με τα υγρά 
πετρελαιοειδή απόβλητα, τα σκάφη αυτά θα παραδίδουν 
τα απόβλητα τους σε δεξαμενές, που θα τοποθετηθούν 
σε κατάλληλους χώρους, κατόπιν υποδείξεως της Ο.Λ.ΚΕ. 
Α.Ε.. Σε περίπτωση που προκύπτει διαφορά μεταξύ του 
ποσού των τελών, που έχει καταβληθεί από το πλοίο, με 
το 5% του εκάστοτε κόστους παράδοσης, θα υπάρχει πρό¬ 
σθετη χρέωση, σύμφωνα με την παράγραφο Ε. 

Σε περίπτωση που χρειασθούν βυτιοφόρο όχημα, για 
απευθείας παράδοση, θα υπάρχει πρόσθετη χρέωση, σύμ¬ 
φωνα με την παράγραφο Ε. 

14. Αλιευτικά σκάφη-σκάφη αναψυχής < 12 επιβατών. 

Τα αλιευτικά σκάφη και τα σκάφη αναψυχής, με άδεια 

μεταφοράς μέχρι 12 επιβατών, απαλλάσσονται από την 
υποχρέωση καταβολής σταθερών τελών, σύμφωνα με το 
άρθρο 8, παρ. 3 της αριθμ. 8111.1/41/09/09/25-02-2009 
(Φ.Ε.Κ. 412 Β76-3-2009) κοινή υπουργική απόφαση. Σε 
ό,τι αφορά τα υγρά πετρελαιοειδή απόβλητα, τα αλιευ¬ 
τικά σκάφη και τα σκάφη αναψυχής θα εξυπηρετούνται 
με δεξαμενή, που θα τοποθετηθεί σε κατάλληλο σημείο, 

μετά από υπόδειξη της Ο.Λ.ΚΕ. Α.Ε., κατά τρόπο ώστε να 
απορρίπτουν οι χρήστες εκεί τα πετρελαιοειδή απόβλητα. 
Κάθε φορά που παραδίδουν στην ευκολία υποδοχής, το 
ποσό χρέωσης τους θα είναι: 

Εβδομήντα δύο ευρώ και πενήντα λεπτά (72,50 €)/πα- 
ράδοση. 

Σε περίπτωση, κατά την οποία τα σκάφη αυτά χρεια¬ 
στούν βυτιοφόρο όχημα, για την παράδοση αποβλήτων 
απευθείας στο βυτιοφόρο, η παράδοση αυτή θα χρε¬ 
ώνεται πρόσθετα και θα τιμολογείται σύμφωνα με την 
παράγραφο Ε. 

ΠΑΡΑΤΗΡΗΣΕΙΣ 

Οι κατωτέρω παρατηρήσεις αφορούν όλα τα αναφε- 
ρόμενα τέλη. 

α) Τα ημερήσια τέλη υπολογίζονται επί όλων των ημε¬ 
ρολογιακών ημερών του μήνα (30 ημέρες), ανεξαρτή¬ 
τως των αφίξεων που πραγματοποιούν τα πλοία στους 
χώρους αρμοδιότητας της Ο.Λ.ΚΕ. Α.Ε., κατά το χρονι¬ 
κό διάστημα που εκτελούν πλόες. Η παραμονή ολίγων 
ωρών της ημέρας χρεώνεται ως ακέραια ημέρα. Κατά τις 
χρονικές περιόδους που δεν θεωρούνται αξιόπλοα, δεν 
καταβάλλουν τέλη. 

β) Σε περίπτωση κατά την οποία πλοίο ενταγμένο στο σύ¬ 
στημα ανταποδοτικού τέλους αποσυρθεί, για οποιονδήποτε 
λόγο, από τους πλόες και έχει παραδώσει ή προτίθεται να 
παραδώσει τα πετρελαιοειδή απόβλητα του, χωρίς να έχει 
καταβάλει το σύνολο των τελών, που του αναλογούν, για 
την συγκεκριμένη χρονική περίοδο, που αντιστοιχεί στην 
κατηγορία του, θα χρεώνεται και με το υπόλοιπο των τελών 
που θα κατέβαλε, εάν συνέχιζε τους πλόες. 

γ) Έκδοση τελωνειακής άδειας για την παράδοση πετρε¬ 
λαιοειδών αποβλήτων Κάθε παράδοση πετρελαιοειδών 
αποβλήτων απαιτεί τελωνειακή άδεια, η έκδοση της οποί¬ 
ας θα γίνεται με μέριμνα του Αναδόχου, ενώ το σχετικό 
κόστος, εκατόν σαράντα ευρώ (140,00 €), θα επιβαρύνει 
το εξυπηρετούμενο πλοίο. 

δ) Οι δεξαμενές που θα εγκατασταθούν στους προβλή¬ 
τες, όπως προβλέπεται στις προαναφερόμενες παραγρά¬ 
φους, θα τοποθετηθούν χωρίς επιπλέον επιβάρυνση της 
ΟΛΚΕ. Α.Ε., σε χώρο που θα υποδείξει η Ο.Λ.ΚΕ. Α.Ε., αφού 
εξασφαλίσει κάθε πιθανή σχετική αδειοδότηση. 

ε) Πέραν των ανωτέρω υγρών πετρελαιοειδών καταλοί¬ 
πων κ.ά., όλα τα πλοία υποχρεούνται να παραδίδουν και 
τα παραγόμενα σε αυτά λύματα-5θ\Λ/39θ (όπως αναφέρο- 
νται στο Παράρτημα IVτης ΜΑΚΡΟΙ73/1978), σύμφωνα 
με τον κανονισμό 11 του π.δ. 114/2006. 

Ειδικότερα, τα πορθμειακά πλοία των παραγράφων 1 
και 2, τα οποία εκτελούν δρομολόγια. 

Κέρκυρα-Ηγουμενίτσα και αντιστρόφως, τα οποία συνε¬ 
χώς κινούνται σε απόσταση μικρότερη των 12 ναυτικών 
μιλίων από τις εκατέρωθεν ακτές (δεδομένου ότι η από¬ 
σταση των δύο ακτών είναι 20 ναυτικά μιλιά), υποχρεού- 
νται να παραδίδουν ανελλιπώς τα λύματα τους. 

Η συχνότητα παράδοσης θα καθορίζεται με απόφαση 
της Ο.Λ.ΚΕ. Α.Ε., ύστερα από έλεγχο των επιμέρους προ¬ 
διαγραφών ή χαρακτηριστικών στοιχείων ενός εκάστου 
πλοίου, όπως: αποθηκευτική ικανότητα λυμάτων, αριθμός 
επιβατών, ώρες πλεύσης και δρομολόγια. 


Δ. ΠΑΓΙΑ ΤΕΛΗ ΧΡΗΣΗΣ ΕΥΚΟΛΙΩΝ ΥΠΟΔΟΧΗΣ ΥΓΡΩΝ 
ΑΠΟΒΛΗΤΩΝ ΓΙΑ ΠΛΟΙΑ ΠΟΥ ΕΚΤΕΛΟΥΝ ΕΚΤΑΚΤΟΥΣ 
ΠΛΟΕΣ 

Κάθε πλοίο, που καταπλέει στις λιμενικές εγκαταστά¬ 
σεις της Ο.Λ.ΚΕ. Α.Ε. (φορτηγά, δεξαμενόπλοια, επιβα¬ 
τηγό, κρουαζιερόπλοια κ.ά.) καταθέτει, μέσω του νόμι¬ 
μου εκπροσώπου του, το Έντυπο του Παραρτήματος II 
της αριθμ. 8111.1/41/09/09/25-02-2009 (Φ.Ε.Κ. 412 Β'/ 
6-3-2009) κοινή υπουργική απόφαση και καταβάλλει τέ¬ 
λος διαχείρισης υγρών αποβλήτων. Σε περίπτωση οφειλής 
ή καθυστέρησης καταβολής του τέλους, εφαρμόζονται 
οι διατάξεις της παραγράφου 10, του άρθρου 20, του ν. 
3622/2007. 

Το τέλος για τα πλοία υπολογίζεται από τον τύπο: 

Τ = σ χσ 

τ Α μ 

όπου: 

Τ = τέλος 

σ τ = σταθερός συντελεστής διαχείρισης υγρών αποβλή¬ 
των = 200 

ο = συντελεστής ανάλογος του μεγέθους του πλοίου 

(κ.ο μ .χ.) 


Ο συντελεστής σμ δίνεται από τον κάτωθι πίνακα: 


ΜΕΓΕΘΟΣ ΠΛΟΙΟΥ 

σ 

υ 

Κ.Ο.Χ.= 0 -1.000 

1 

Κ.Ο.Χ.= 1.001 -5.000 

2 

Κ.Ο.Χ.= 5.001 - 10.000 

3 

Κ.Ο.Χ. = 10.001 -25.000 

5 

Κ.Ο.Χ. = 25.001 - 50.000 

8 

Κ.Ο.Χ. = >50.000 

10 


Επομένως: 

Τ = 200 Χσ Μ € (ευρώ) 


Επομένως, το τέλος διαμορφώνεται, ανάλογα με το μέ¬ 
γεθος του πλοίου, ως κάτωθι: 


ΜΕΓΕΘΟΣ ΠΛΟΙΟΥ 

ΓΙΝΟΜΕΝΟ 

ΤΕΛΟΣ € 

Πλοία έως 1.000 Κ.Ο.Χ. 

200 χ 1 

200 

Πλοία από 1.001 έως και 5.000 
Κ.Ο.Χ. 

200x2 

400 

Πλοία από 5.001 έως και 
10.000 Κ.Ο.Χ. 

200x3 

600 

Πλοία από 10.001 έως και 
25.000 Κ.Ο.Χ. 

200x5 

1.000 

Πλοία από 25.001 έως και 
50.000 Κ.Ο.Χ. 

200x8 

1.600 

Πλοία μεγαλύτερα των 50.000 
Κ.Ο.Χ. 

200x10 

2.000 


Τα τέλη αυτά θα εισπράττονται με την άφιξη του πλοί¬ 
ου, από το Γραφείο ευκολιών υποδοχής αποβλήτων, με 
παραστατικά της Ο.Λ.ΚΕ. Α.Ε. 

Εάν το πλοίο δεν παραδώσει απόβλητα (κατά ΑΝΝΕΧ I 
της Δ.Σ. ΜΑΚΡΟΙ 73/1978), παρακρατείται ολόκληρο το 
ποσό των προκαταβαλλόμενων τελών, εκ των οποίων πο¬ 
σοστό 5% θα αποδίδεται στην Ο.Λ.ΚΕ. Α.Ε., με μέριμνα και 





















Τεύχος Β' 2257/15.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


24201 


δαπάνες της οποίας, θα αναπτυχθεί και θα λειτουργήσει 
η μηχανογραφική εφαρμογή. 

Εάν το πλοίο παραδώσει απόβλητα (κατά ΑΝΝΕΧ I της 
Δ.Σ. ΜΑΚΡΟΕ 73/78), το τέλος επιστρέφεται, αφού παρα¬ 
κρατηθούν τα ακόλουθα ποσοστά: 

- Ποσοστό 15% του τέλους θα παρακρατείται από την 
Ο.Λ.ΚΕ. Α.Ε., προκειμένου να καλυφθούν τα κόστη που 
επιβαρύνονται οι υπηρεσίες ευκολιών υποδοχής, από την 
συγκεκριμένη διαδικασία. 

- Επίσης, ένα επιπλέον ποσοστό 5% του τέλους θα 
παρακρατείται από την Ο.Λ.ΚΕ. Α.Ε., για να διατεθεί απο¬ 
κλειστικά για την ανάπτυξη-λειτουργία και συντήρηση 
μηχανογραφικής εφαρμογής παραλαβής και διαχείρισης 
αποβλήτων των πλοίων, σύμφωνα με την αριθμ. 8136. 
16-01 -2016/13-02-2014 εγκύκλιο του ΥΝ.Α./Γ.Γ.Λ.Λ.Π.Ν.Ε./ 
Δ.Λ.Υ/Δ.Λ.Π. 

Η επιστροφή του υπολοίπου από τα προκαταβαλλό¬ 
μενα τέλη θα γίνεται, αφού προσκομισθούν από τον εκ¬ 
πρόσωπο του πλοίου τα παραστατικά παράδοσης των 
αποβλήτων και εξόφλησης των υπηρεσιών αυτών. 

Από τα υγρά απόβλητα, κατά ΑΝΝΕΧ I της Δ.Σ. ΜΑΚΡΟΕ 
73/1978, που αναφέρονται στην ανωτέρω παράγραφο, 
εξαιρούνται τα Απόβλητα Λιπαντικά Έλαια. Δηλαδή, όταν 
τα πλοία θα παραδίδουν μόνο Απόβλητα Λιπαντικά Έλαια, 
δεν θα γίνεται επιστροφή του προκαταβαλλόμενου τέ¬ 
λους. 

Με το σύστημα αυτό, παρέχεται ισχυρό κίνητρο στα 
πλοία να παραδώσουν τα απόβλητα τους και να μην 
τα απορρίψουν στην θάλασσα, σύμφωνα με την διάτα¬ 
ξη του άρθρου 8, παρ. 2, της αριθμ. 8111.1/41/09/09/ 
25-02-2009 κοινή υπουργική απόφαση. 

Επίσης η Ο.Λ.ΚΕ. Α.Ε. θα λαμβάνει ποσοστό 13,50%, επί 
των εκδιδόμενων από τον Ανάδοχο τιμολογίων, που αφο¬ 
ρούν τις τυχόν προσαυξήσεις των τακτικών πλοίων και 
τις παραδόσεις των έκτακτων πλοίων. Από το συνολικό 
αυτό ποσό θα αφαιρούνται τυχόν εκδιδόμενα από τον 
Ανάδοχο πιστωτικά τιμολόγια, καθώς και το κόστος της 
τελωνειακής άδειας. 

Σημειώνεται, ότι το παραπάνω ποσοστό, 13,50%, προέ- 
κυψε από τη διαβούλευση/διαπραγμάτευση των μερών και 
κατισχύει του αναφερόμενου στην 3036/5.0/05-12-2014 
Διακήρυξη Δημόσιου Διεθνή Ανοικτού Διαγωνισμού της 
Ο.Λ.ΚΕ. Α.Ε., 12%. 

Ε. ΤΙΜΟΛΟΓΙΟ ΠΑΡΟΧΗΣ ΥΠΗΡΕΣΙΩΝ 

Για την επαρκή εξυπηρέτηση όλων των ανωτέρω πλοίων 
και δεδομένου, ότι ορισμένες κατηγορίες πλοίων δύνανται 
να παραδίδουν ιδιαίτερα μεγάλες ποσότητες αποβλήτων, 
θεωρήθηκε σκόπιμο, η κάλυψη του μεγαλύτερου μέρους 
του κόστους να πραγματοποιηθεί από τους ίδιους τους 
χρήστες, με βάση την αρχή "ο ρυπαίνων πληρώνει". 

Για τον λόγο αυτό προσφέρονται οι παρακάτω υπηρε¬ 
σίες, με πρόσθετες χρεώσεις, στα εξυπη ρετού μένα πλοία: 

1. Παραλαβή υγρών πετρελαιοειδών αποβλήτων, με 
βυτιοφόρο αυτοκίνητο του Αναδόχου, με μέσα άντλησης 
του παραδίδοντος πλοίου. 

(Προσάρτημα I της Δ.Σ. ΜΑΚΡΟΙ73/1978). 

Τιμή κατ’ αποκοπή, για παραλαβή μέχρι 15 κ.μ., για δύο 
(2) ώρες: 

Χίλια τετρακόσια πενήντα ευρώ (1.450,00 €). 

Τιμή για κάθε επιπλέον κυβικό μέτρο, πέραν των 15 
κ.μ.Εξήντα ευρώ (60,00 €). 


Τιμή για κάθε επιπλέον ώρα, πέραν του δίωρου: 

Διακόσια σαράντα ευρώ (240,00 €). 

Στις ανωτέρω τιμές προστίθεται το κόστος της Τελω- 
νειακής Άδειας: 

Εκατόν σαράντα ευρώ (140,00 €) 

2. Παραλαβή υγρών πετρελαιοειδών αποβλήτων με Δ/Ξ 
του Αναδόχου. 

(Προσάρτημα I της Δ.Σ. ΜΑΚΡΟΙ 73/1978). 

Τιμή, σύμφωνα με τον εκάστοτε ισχύοντα τιμοκατάλογο 
του Αναδόχου. 

3. Παραλαβή αποβλήτων λιπαντικών ελαίων με βυτιο¬ 
φόρο του Αναδόχου. 

(Προσάρτημα I της Δ.Σ. ΜΑΚΡΟΕ 73/1978). 

Η παραλαβή Αποβλήτων Λιπαντικών Ελαίων (Α.Λ.Ε.), σε 
εφαρμογή του π.δ. 82/2004, που πληρούν τις προδιαγρα¬ 
φές του συστήματος εναλλακτικής διαχείρισης (αμιγώς 
Α.Λ.Ε.), θα γίνεται άνευ χρέωσης. 

Σε περίπτωση που δεν πληρούν τις ανωτέρω προδια¬ 
γραφές, θα παραλαμβάνονται ως πετρελαιοειδή απόβλη¬ 
τα και θα χρεώνονται σύμφωνα με την παρ. Ε.1. 

4. Παράδοση γαλακτωματοποιημένων πετρελαιοειδών 
αποβλήτων. 

(Προσάρτημα I της Δ.Σ. ΜΑΚΡΟΕ 73/1978). 

Τιμή, σύμφωνα με τον εκάστοτε ισχύοντα τιμοκατάλογο 
του Αναδόχου. 

5. Παραλαβή βοθρολυμάτων με βυτιοφόρο αυτοκίνητο. 

(Προσάρτημα IV της Δ.Σ. ΜΑΚΡΟΕ 73/1978). 

Τιμή κατ’ αποκοπή, για παραλαβή μέχρι 15 κ.μ., για δύο 
(2) ώρες: 

Τετρακόσια ευρώ (400,00 €). 

Τιμή για κάθε επιπλέον κυβικό μέτρο, πέραν των 15 κ.μ.: 

Σαράντα ευρώ (40,00 €). 

Τιμή για κάθε επιπλέον ώρα, πέραν του δίωρου: 

Διακόσια ευρώ (200,00 €) 

6. Παραλαβές με αντλητικά μέσα του Αναδόχου 

Όλες οι παραλαβές υγρών αποβλήτων θα γίνονται με 

αντλητικά μέσα του εξυπηρετούμενου πλοίου. Σε περί¬ 
πτωση αδυναμίας του εξυπηρετούμενου πλοίου και εφό¬ 
σον είναι δυνατή η απάντληση, ο Ανάδοχος υποχρεούται 
να παρέχει δικά του αντλητικά μέσα, με πρόσθετη χρέω- 
ση, σύμφωνα με τον εκάστοτε ισχύοντα τιμοκατάλογο 
του Αναδόχου. 

7. Παράδοση επικίνδυνων αποβλήτων. 

(Προσάρτημα II της Δ.Σ. ΜΑΚΡΟΕ 73/1978). 

Εφόσον υπάρξει ανάγκη παράδοσης αποβλήτων πλοί¬ 
ων, τα οποία εμπίπτουν στις κατηγορίες των επικίνδυνων 
υγρών αποβλήτων, η παραλαβή αυτών θα πραγματοποιεί¬ 
ται κατόπιν αναγνώρισης των αποβλήτων αυτών, σύμφω¬ 
να με τον εκάστοτε ισχύοντα τιμοκατάλογο του Αναδόχου. 

8. Προσαύξηση των ανωτέρω χρεώσεων για εργασία 
εκτός εργασίμων ωρών και ημερών. 

Ωράριο λειτουργίας: 07:00-15:00, εργασίμων ημερών 

Για την επαρκή εξυπηρέτηση των πλοίων, χωρίς να 
προκαλούνται σε αυτά αναίτιες καθυστερήσεις, αρκετά 
συχνά, απαιτείται παράδοση αποβλήτων εκτός εργασίμων 
ημερών και ωρών. 

Στις περιπτώσεις υπέρβασης, οι προσφερόμενες τιμές 
προσαυξάνονται, ως εξής: 

: 40% επιπλέον, για υπερωριακή απασχόληση, εντός 
εργασίμων ημερών 

: 60% επιπλέον, για απασχόληση Σάββατο, Κυριακή και 
επίσημες αργίες 

9. Παρατηρήσεις 

α) Αναίτια κίνηση συλλεκτικού μέσου. 

Σε περίπτωση, κατά την οποία ζητηθεί η παράδοση 
αποβλήτων και αυτή δεν πραγματοποιηθεί, με υπαιτιό¬ 
τητα του παραδίδοντος πλοίου, η αναίτια αυτή κίνηση 
του συλλεκτικού μέσου θα χρεώνεται ως κανονικά πραγ- 
ματοποιηθείσα παραλαβή. 

β) Χρόνος απασχόλησης των μέσων περισυλλογής. 

Ο χρόνος απασχόλησης των συλλεκτικών μέσων υπο¬ 
λογίζεται από την άφιξη του συλλεκτικού μέσου στη θέση 
του εξυπηρετούμενου πλοίου, έως την αναχώρηση του 
από αυτό. 

γ) Έκδοση τελωνειακής άδειας για την παράδοση πετρε¬ 
λαιοειδών αποβλήτων Κάθε παράδοση πετρελαιοειδών 
αποβλήτων απαιτεί τελωνειακή άδεια, η έκδοση της οποί¬ 
ας θα γίνεται με μέριμνα του Αναδόχου, ενώ το σχετικό 
κόστος, εκατόν σαράντα ευρώ (140,00 €), θα επιβαρύνει 
το εξυπηρετούμενο πλοίο. 

δ) Η παραλαβή όλων των αποβλήτων θα γίνεται από τα 
πλοία, με μέσα και φροντίδα του Αναδόχου, οποιαδήποτε 
ώρα του 24ώρου υπάρχει σχετικό αίτημα από πλοίο και 
ανεξάρτητα της μικρής ή μεγάλης ποσότητας αποβλήτων 
που διαθέτουν και της περιεκτικότητας των αποβλήτων 
σε πετρελαιοειδή, έτσι ώστε σε καμιά περίπτωση να μην 
προκύπτει αδικαιολόγητη καθυστέρηση στα πλοία. 

Η υποχρέωση αυτή ισχύει για όλες τις ημέρες, Σάββατα, 
Κυριακές και αργίες. 

Επίσης, η προαναφερόμενη υποχρέωση ισχύει για την 
εξυπηρέτηση οποιοσδήποτε πλοίου, ανεξαρτήτως ση¬ 
μαίας, τύπου και μεγέθους, μέσα στη θαλάσσια περιοχή 
αρμοδιότητας της Ο.Λ.ΚΕ. Α.Ε. 

ε) Το αίτημα για την παραλαβή πρέπει να υποβάλλεται 
από το εξυπηρετούμενο πλοίο ή τον νόμιμο εκπρόσωπο 
του, τουλάχιστον 48 ώρες προ της εργασίας παραλαβής 
των αποβλήτων, κατά τις εργάσιμες ημέρες και ώρες. 

στ) Ειδικά για τα επικίνδυνα απόβλητα και για όσα εξ αυ¬ 
τών απαιτείται η έκδοση άδειας διασυνοριακής μεταφοράς, 
το αίτημα για την παραλαβή τους πρέπει να υποβάλλεται 
από το εξυπηρετούμενο πλοίο ή τον νόμιμο εκπρόσωπο 
του, κατά τις εργάσιμες ημέρες και ώρες, 60 εργάσιμες ημέ¬ 
ρες, τουλάχιστον, προ της εργασίας παραλαβής, για την 
διεκπεραίωση των διατυπώσεων από τον Ανάδοχο, εκτός 
έκτακτων περιπτώσεων και θα τηρούνται οι προϋποθέσεις 
που προβλέπονται από την διεθνή, εσωτερική και κοινοτική 
νομοθεσία [Σύμβαση Βασιλείας ν. 2203/1994, (Φ.Ε.Κ. 58 Α’), 
Κανονισμός 1013/2006 ΕΕ], όπως ισχύει. 

Οι ως άνω τιμές και επιβαρύνσεις αφορούν και τα πλοία, 
που εκτελούν προγραμματισμένα δρομολόγια, με συ¬ 
χνούς και τακτικούς ελλιμενισμούς, όταν υπερβαίνουν 
τα καθοριζόμενα στοιχεία (αριθμός παραδόσεων, χρόνος 
απασχόλησης, ποσότητα κ.τ.λ.). 

ΕΞΑΙΡΕΣΕΙΣ 

Από τα ανωτέρω συστήματα χρέωσης δίνεται η δυ¬ 
νατότητα εξαιρέσεων, που προβλέπονται από το άρθρο 
9, της αριθμ. 8111.1/41/09/09/25-02-2009 (Φ.Ε.Κ. 412 
Β76-3-2009) κοινή υπουργική απόφαση, σύμφωνα με 
την προβλεπόμενη διαδικασία. Ο Ανάδοχος, σε συνερ¬ 
γασία με την Ο.Λ.ΚΕ. Α.Ε., παρακολουθεί και διατηρεί 


τα σχετικά στοιχεία, που αφορούν τα πλοία, που έχουν 
εξαιρεθεί από τις υποχρεώσεις που απορρέουν από 
τα άρθρα 6, 7 παρ.1 και 8 της αριθμ. 8111.1/41/09/09/ 
25-02-2009 κοινή υπουργική απόφαση. Η Ο.Λ.ΚΕ. Α.Ε. 
μεριμνά για την αποστολή σχετικής ενημέρωσης στη Γε¬ 
νική Γραμματεία Λιμένων, Λιμενικής Πολιτικής και Ναυ¬ 
τιλιακών Επενδύσεων του Υ.ΝΑ.Ν.Π., τουλάχιστον μία (1) 
φορά κατ' έτος, σύμφωνα με το άρθρο 9, παρ. 5, της αριθμ. 
8111.1/41/09/09/25-02-2009 κοινή υπουργική απόφαση. 

ΕΤΗΣΙΑ ΑΝΑΠΡΟΣΑΡΜΟΓΗ 

α) Τα τέλη και τιμολόγια θα αναπροσαρμόζονται, έπειτα 
από συμφωνία και των δυο μερών. 

Το ποσό της αναθεώρησης θα δίδεται από τον παρα¬ 
κάτω τύπο: 

ΔΚΤ 

Τ = Το X (0.20 +-X 0,80) 

ΔΚΤο 

Οπου: 

Τ = Τελική τιμή εφαρμοζόμενου τιμολογίου τιμής μονά- 
δος τιμολογίου, με την οποία θα πληρώνεται ο Ανάδοχος 
από τα πλοία, το συγκεκριμένο έτος, στην οποία περιλαμ¬ 
βάνεται και το ποσό της αναθεώρησης. 

Το = Αρχική σταθερή τιμή μονάδος τιμολογίου της 
Ο.Λ.ΚΕ. Α.Ε. 

ΔΚΤ = Δείκτης Τιμών Καταναλωτή του έτους που γίνεται 
η αναπροσαρμογή, όπως αυτός ανακοινώνεται από την 
Ελληνική Στατιστική Αρχή 

ΔΚΤο = ΔείκτηςΤιμών Καταναλωτή του έτους που έγινε 
ο διαγωνισμός, όπως αυτός ανακοινώνεται από την Ελλη¬ 
νική Στατιστική Αρχή. 

β) Ο υπολογισμός των αναπροσαρμοζόμενων τιμολογί¬ 
ων θα γίνεται από τον Ανάδοχο, σύμφωνα με τα αναφερό- 
μενα στην προηγούμενη παράγραφο και θα υποβάλλεται 
στο αρμόδιο τμήμα της Ο.Λ.ΚΕ. Α.Ε., προς έλεγχο και εν 
συνεχεία έγκριση από το Δ.Σ. της Ο.Λ.ΚΕ. Α.Ε. και στη συνέ¬ 
χεια κοινοποίηση των αναπροσαρμοσμένων τιμολογίων 
στους ενδιαφερομένους φορείς. 

Άρθρο 2 

Με μέριμνα και ευθύνη της Οργανισμός Λιμένος Κέρ¬ 
κυρας (Ο.Λ.ΚΕ.) Α.Ε., το σύνολο των ανωτέρω επιβαλλό¬ 
μενων τελών θα πρέπει να είναι δίκαιο, να καθορίζεται με 
διαφάνεια, να μην εισάγει διακρίσεις και να αντιστοιχεί στο 
κόστος των εγκαταστάσεων και υπηρεσιών, που προσφέ- 
ρονται και, κατά περίπτωση, χρησιμοποιούνται. Το ύψος 
των τελών και η βάση υπολογισμού τους θα πρέπει να δι¬ 
ευκρινίζονται στους χρήστες του Λιμένα, με μέριμνα και 
ευθύνη της Οργανισμός Λιμένος Κέρκυρας (Ο.Λ.ΚΕ.) Α.Ε. 

Η παρούσα δεν αφορά τα απόβλητα επισκευών πλοίων, 
καθώς και τα απόβλητα που προέρχονται από επιχειρή¬ 
σεις ναυαγιαίρεσης-απορρύπανσης. 

Η απόφαση αυτή που η ισχύς της αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Ιουνίου 2018 

Οι Υπουργοί 

Ναυτιλίας 

Οικονομίας και Νησιωτικής Πολιτικής 

